text: Virksomhed løber med pris for fjerde gang i træk
  17 december 2017 kl. 15.09
  For fjerde år i træk er en virksomhed fra Varde blevet kåret til Gazelle-virksomhed.
  Det går godt for Lauridsen Rørteknik i Varde.
  Faktisk går det så godt, at virksomheden for fjerde år i træk er blevet kåret som Gazelle-virksomhed. En pris som går til virksomheder med særlig stor vækst.
  Niels Arne Lauridsen, Direktør for Lauridsen Rørteknik.: "...at vi har fået den, det er da meget godt."
  - Det er ikke noget, vi har arbejdet for, men at vi har fået den, det er da meget godt, siger Niels Arne Lauridsen, der er direktør i virksomheden, til TV SYD.
  Lauridsens Rørteknik udvikler ny teknik til vand- og varme- og kloaksystemer. Hovedfirmaet startede tilbage i 1991 og fik i 2003 følgeskab af en selvstændig udviklingsafdeling.
  Niels Arne Lauridsen får også ros med på vejen fra medarbejderne.
  Claus Streit, teamleder, Lauridsen Rørteknik.: "Han er lidt en Ole Opfinder, og han er meget kreativ."
  - Han er lidt en Ole Opfinder, og han er meget kreativ, siger Claus Streit, der er teamleder i virksomheden.
  Virksomhedens bruttofortjeneste er gået fra 300.000 kr. i 2003 -  via 3 en halv million kroner i 2009 til knap 20 millioner kroner i år.
  Hos Lauridsen Rørteknik er de ikke kommet sovende til succesen.
  -Tillid er ikke noget, du kan købe på nettet, det er noget, du skal gøre dig fortjent til, siger direktøren.
  Se nyhederne fra TV SYD 19.30, og kom med en tur rundt på Gazellevirksomheden.
  Kriterierne for at være en Gazelle-virksomhed
  En Gazellevirksomhed er en virksomhed, der i løbet af fire regnskabsår har haft positiv vækst og som samlet set har fordoblet omsætningen over fire år.GazellekriterierneRegnskaber: Virksomheden skal have offentliggjort mindst 4 årsregnskaber.Omsætning: Omsætningen skal være større end 1 million kroner, i hvert af de seneste fire år. Er omsætningen ikke oplyst i regnskabet, bruges i stedet bruttoresultatet, her er kravet, at det skal være større end 500.000 kroneVækst: Væksten i omsætningen eller i bruttoresultatet skal være positiv mellem årene.Primær drift: Virksomhedens primære resultat på kun være negativt ét år. Summen af den primære drift skal være positiv over de fire år.Sammenlignelighed: Tallene, der bruges som baggrund, skal være sammenlignelige. Ændrer en virksomhed regnskabspraksis, så resultaterne mellem de forskellige år ikke kan sammenlignes, bliver denne frasorteret.Kilde: Børsen.dk
  
  